238 BEKKER: 
ampues eusent ces trois cele giant trapasee, 
se Maoceris n’eust plus force recoubree. 
mes il leua en estant con la cere troblee; 
e le detrier, dond il la selle auoit uuidee, 
li fu menies. e cil, con persone membree, 
saili sus, e dou fuer oit sa spee sacee. 
pues broga uer l’estour ou la teste embroncee, 
ond sa uenue fu cieremant acatee 
das trois frans ciualers auant la deseuree. 
Bien eusent trapasies li trois Frans naturaus 
ces ducent Saracins (ce ne tenes & gaus), 
se Maoceris ne fust remonties & ciuaus. 
mes pues q’il remonta, il uint, tout d’ire caus, 
uer li trois ciualers, e se feri entr’aus 
ou le brand che ia auoit partus maint fer asaus. 
e feri pour darier Taindres le buen uasaus, 
da si tregrand uertu che le fel desloiaus 
lı detrenza la teste ou tout l’eome A esmaus; 
ond che mort l’abati dou detrier buen e biaus. 
pues escria as paiens “trengies ces glotons faus, 
che ont hui auil€ Marsille l’amiraus.” 
alour ferirent tous ces Saracins cruaus 
sour li dous ciualers dou regne emperiaus. 
a lances e a brans e as esplis pugnaus 
li brixerent li escus e li aubers autretiaus; 
ond da maintes parties aloit lour sang & uaus. 
e lour ciuaus ausi andous en comunaus 
estoient mout nauri@s pour flans;e pour costaus. 
mes chi eust ueu Guron aou cuer loiaus 
ferir sour ceus paiens entre lu e Andriaus, 
bien diroit che cescun deuoit tenir regnaus: 
car bien sexante e plus de ceus faus criminaus 
mistrent par uiue forge aou derein iournaus. 
quand Maogeris oit bien ueu le ualour d’aus, 
sour Andriais broga, sens prandre plus 'estaus. 
